**DOPUNSKI RAD – POVIJEST**

**Nastavnica: Sanja Kostanjčar**

**Razredi: 2.a, 2.b, 2.c, 2.d, 2.e, 2.f**

**Dopunski rad iz povijesti organizira se za one učenike koji na redovnoj nastavi nisu savladali gradivo te su ocijenjeni ocjenom nedovoljan. Svrha dopunskog rada je pomoć u učenju i nadoknađivanju znanja. Učenik je dužan pohađati dopunski rad. U slučaju da učenik tijekom dopunskog rada ostvari ishode nastave, bit će mu zaključena prolazna ocjena. U slučaju da učenik ne ostvari ishode nastave ili ne pohađa dodatnu nastavu, upućuje ga se na popravni ispit u jesenskom roku.**

**Dopunski rad iz povijesti organizira se u 18 sati nastave, po 3 sata dnevno. Na prvom satu piše se inicijalna provjera koja ne utječe na konačnu ocjenu već pomaže nastavniku kao orijentir za individualizaciju rada s učenikom.**

**Dopunski rad sadržajno je podijeljen na cjeline. Na početku svakog bloka piše se pisana provjera sadržaja koji je obrađivan prethodni dan kojom se prati realizacija ishoda i na temelju koje se daju dodatne upute za rad. Ostvarenje ishoda konačno se provjerava usmeno.**

**Učenici obavezno moraju ponijeti udžbenik i bilježnicu koju su koristili na nastavi.**